szeged.hu - A szegedi Sparokban környezetkímélő zacskókba pakolhatjuk a gyümölcsöt és a zöldséget
A szegedi Sparokban környezetkímélő zacskókba pakolhatjuk a gyümölcsöt és a zöldséget
Szegeden 2019. március 23. 11:53
A Spar áruházak zöldség-gyümölcs részlegeire kihelyezett újrahasználható tasakokat a vásárlók 599 forintért szerezhetik be. A zsákok egységcsomagjai három mosható és szalaggal jól zárható, tartós, többször használatos tasakot tartalmaznak.
A vásárlók a tasakokat kétféle módon tudják használni, attól függően, hogy az adott áruházban a zöldségrészlegen önkiszolgálómérleg-rendszer működik, vagy a pénztár futószalagjába beépített berendezés méri le a választott termék súlyát.
Világszerte, így hazánkban is nagy gondot okoznak a műanyag hulladékok, különösen a műanyag zacskók túlzott használata terheli meg a környezetünket. A világban összesen gyártott műanyag zacskók 80 százalékát Európában használjuk, az Euractive 2015-ös adata szerint Európában évente 100 milliárd műanyag zacskó kerül piacra. Az Earth Policy Institute kimutatásából pedig az derül ki, hogy világszerte 1 billió műanyag zacskót gyártanak évente, és 2 millió műanyag zacskót vásárolnak meg percenként.
Ma egy magyar harminc nejlonzacskót használ el évente. Ez a szám elsőre nem tűnik soknak, ám ha megszorozzuk az ország lakosságával, akkor az közel 300 millió zacskót jelent.
„Felelős nagyvállalatként az a célunk, hogy minél kevésbé terheljük a környezetünket. Ezért nagy figyelmet fordítunk arra, hogy jelentősen csökkentsük a hulladék mennyiségét, támogassuk a szelektív hulladékgyűjtést, és minden áruházunkban környezetkímélő energia-felhasználási, hűtési és világítási technológiákat alkalmazzunk. Idén március 20-ától pedig alternatív megoldást kínálunk vásárlóinknak a környezettudatosság jegyében: a többször használatos tasakok kevesebb műanyag zacskó szükségességét jelentik, vagyis hozzásegítenek az élhetőbb környezethez” – nyilatkozta Maczelka Márk, a Spar kommunikációs vezetője.
Cimkék: környezetvédelem Spar áruház zacskó
Szépséges szombati napsütés
Ha tudni akarja, mi a különbség Szeged és Felcsút között
Nagytakarítás a Kereszttöltés utcában
Jávorszky Iván